

Az önkormányzati ASP szolgáltatás központi biztosításának céljai

Az önkormányzati feladatellátás egységességének támogatásához, valamint a költségvetési stabilitás megőrzéséhez fűződő kormányzati érdekekre figyelemmel az állam ASP szolgáltatás keretében biztosít központi informatikai támogatást az önkormányzatoknak, és adattárház létrehozásával biztosítja a releváns gazdálkodási adatok összegyűjtését és elemezhetőségét.

Az önkormányzatok feladattámogatásához szükséges fejlesztések megvalósítása az Elektronikus Közigazgatási Operatív Program keretén belül, az *EKOP-2.1.25-2012-2012-0001. számú „Önkormányzati ASP központ felállítása”* című kiemelt projekt keretében uniós támogatással zajlott. A fejlesztést a Kormányzati Informatikai Fejlesztési Ügynökség (KIFÜ) által vezetett Konzorcium végezte, amelynek tagjai a Magyar Államkincstár (Kincstár), a Belügyminisztérium (BM), a KINCSINFO Kincstári Informatikai Nonprofit Kft., valamint a NISZ Nemzeti Infokommunikációs Szolgáltató Zrt. (NISZ) voltak.

Az ASP 1.0 projekt a közép-magyarországi régiót célozta, és az önkormányzatok önkéntes alapon való csatlakozását tette lehetővé, amelynek eredményeképpen 2015. március 31-ig 11, majd 2015. június 30-ig további 44 önkormányzat csatlakozott az önkormányzati ASP szolgáltatáshoz.

Ezt követően 2016. január 01-től további 44 önkormányzat csatlakozott az ASP gazdálkodási szakrendszeréhez.

Az önkormányzati ASP rendszer szakrendszerei:

* iratkezelő rendszer,
* önkormányzati települési portál rendszer,
* az elektronikus ügyintézési portál rendszer, ide értve az elektronikus űrlap-szolgáltatást,
* gazdálkodási rendszer,
* ingatlanvagyon-kataszter rendszer,
* önkormányzati adó rendszer,
* ipar- és kereskedelmi rendszer
* hagyatéki leltár rendszer.

Az ASP 2.0 projekt kiemelt céljai

Az ASP 2.0 projekt célja az önkormányzati ASP szolgáltatásrendszer országos kiterjesztése, kiegészítve a szolgáltatások továbbfejlesztésével és egy adattárház megvalósításával, illetve az üzemeltetési, támogatási feladatokat ellátó ASP Központ bővítésével, továbbfejlesztésével.

Az önkormányzati ASP országos kiterjesztése az alábbi eredményeket kívánja elérni:

* az ASP alkalmazás-portfóliójának továbbfejlesztése, a szakrendszerek funkcióbővítése (új funkciók, új modulok, vagy akár új szakrendszerek bevezetése);
* az ASP szakrendszerekre építve egy adattárház kiépítése;
* a központi ASP infrastruktúra bővítése és szélessávú hálózatfejlesztés: a Nemzeti Távközlési Gerinchálózat (NTG) hálózati végpontjainak kiépítése az önálló polgármesteri hivatalokhoz, illetve a közös önkormányzati hivatalok székhelytelepüléseihez;
* elektronikus közigazgatás fejlesztése: az elektronikus közigazgatási szolgáltatások körének bővítése, valamint az adatkapcsolat megteremtése az önkormányzatok működése szempontjából kiemelten fontos közhiteles nyilvántartásokkal (pl. központi címregiszter, földhivatali adatok, cégadatok, adózási adatok, stb.), valamint egyéb rendszerekkel (pl. Központi Statisztikai Hivatal - a továbbiakban: KSH) adatszolgáltatások);